EELNÕU

Eelnõu koostaja: Ulvi Viilvere

Eelnõu esitaja: vallavalitsus

T A R T U M A A

L A E V A V A L L A V O L I K O G U

M Ä Ä R U S

Laeva 09.2014 nr.

**Laeva Vallavolikogu 28.12.2010 määruse nr 29**

**„Laeva Lasteaias vanemate poolt kaetava osa määra**

**kehtestamine“ muutmine**

Määrus kehtestatakse kohaliku omavalitsuse korralduse seaduse § 22 lõike 1 punkti 37 ning koolieelse lasteasutuse seaduse § 27 lõike 3 ja 4 alusel.

§ 1. Laeva Vallavolikogu 28.12.2010 määruse nr 29 „Laeva Lasteaias vanemate poolt kaetava osa määra kehtestamine“ muutmine

Laeva Vallavolikogu 28.12.2010 määrust nr 29 „Laeva Lasteaias vanemate poolt kaetava osa määra kehtestamine“ muudetakse järgmiselt:

1. paragrahvi 1 lõikes 1 asendatakse arv „13“ arvuga „20“;
2. paragrahvi 1 lõike 1 punktis 1 asendatakse arv „4,50“ arvuga „7“;
3. paragrahvi 1 lõike 1 punktis 2 asendatakse arv „8,50“ arvuga „13“.

§ 2. Määruse jõustumine

Määrus jõustub 1. jaanuaril 2015. a.

Kaido Põdersoo

Vallavolikogu esimees

**SELETUSKIRI**

**Määruse eelnõule „Laeva Vallavolikogu 28.12.2010 määruse nr 29 „Laeva Lasteaias vanemate poolt kaetava osa määra kehtestamine“ muutmine“**

Vanemate poolt kaetav osa on kinnitatud aastal 2010. Suurenenud on töötajate palgad (võrreldes 2010 aastaga 39 %) kui ka majandamiskulud ( kolmekordistunud). Vallavalitsus teeb ettepaneku suurendada vanemate poolt kaetava osa määra suuruseks 20 eurot.

Koolieelse lasteasutuse seadus § 27 lg 3: Muude kulude (lasteasutuse majandamiskulud, personali töötasu ja sotsiaalmaks ning õppevahendite kulud) katmine toimub valla- või linnaeelarve vahenditest ning valla- või linnavolikogu otsusel osaliselt vanemate poolt. Vanemate poolt kaetav osa ühe lapse kohta ei või ületada 20 protsenti Vabariigi Valitsuse kehtestatud palga alammäärast.

2013 aasta eelarve täitmine: osalustasu laekumine planeeritud 4 680 eurot (36\*10\*13). Tegelikult laekus 4 317,85 eurot. Õppevahendeid soetati 1702,40 euro eest.

Koolieelse lasteasutuse seadus § 27 lg 4: Käesoleva paragrahvi lõikes 3 nimetatud osaliste kulude katmiseks vanemate poolt kehtestab valla- või linnavolikogu vanemate kaetava osa määra, mis võib olla diferentseeritud sõltuvalt lapse vanusest, lasteasutuse majandamiskuludest või muudest asjaoludest.

Kohaliku omavalitsuse korralduse seadus § 22 lg 1: Volikogu ainupädevusse kuulub järgmiste küsimuste otsustamine:

37) muud seadusega volikogu ainupädevusse antud küsimused.

Laeva Vallavalitsus arutas eelnoud 16. septembri 2014. a istungil ja otsustas selle suunata vallavolikogu menetlussse.